ที่ มท ๐๘๑๖.๒/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤษภาคม ๒๕๖6

เรื่อง แจ้งบัญชีรายชื่อผู้ประกอบการผลิตภัณฑ์นมที่เข้าร่วมโครงการอาหารเสริม (นม) โรงเรียน ประจำปีการศึกษา 2566

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.2/ว 1949 ลงวันที่ 11 พฤษภาคม 2566

สิ่งที่ส่งมาด้วย 1. สำเนาหนังสือคณะกรรมการอาหารนมเพื่อเด็กและเยาวชน โครงการอาหารเสริม (นม) โรงเรียน

 กรมปศุสัตว์ ด่วนที่สุด ที่ กษ 0613/ว 10185 ลงวันที่ 23 พฤษภาคม 2566 จำนวน ๑ ฉบับ

 2. บัญชีรายชื่อจังหวัดแบ่งตามกลุ่มพื้นที่ จำนวน 1 ฉบับ

 3. บัญชีรายชื่อผู้ประกอบการผลิตภัณฑ์นมที่เข้าร่วมโครงการอาหารเสริม (นม) โรงเรียน

 ประจำปีการศึกษา 2566 จำนวน 1 ฉบับ

 ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งประกาศคณะกรรมการอาหารนมเพื่อเด็กและเยาวชน เรื่อง หลักเกณฑ์และวิธีการดำเนินงานโครงการอาหารเสริม (นม) โรงเรียน ประจำปีการศึกษา 2566 ฉบับที่ 2 ลงวันที่ 3 พฤษภาคม 2566 ให้องค์กรปกครองส่วนท้องถิ่นทุกแห่งทราบ
และถือปฏิบัติตามประกาศดังกล่าวโดยเคร่งครัด นั้น

 กรมส่งเสริมการปกครองท้องถิ่นได้รับแจ้งจากกรมปศุสัตว์ ในฐานะกรรมการและเลขานุการคณะกรรมการอาหารนมเพื่อเด็กและเยาวชนว่า คณะกรรมการอาหารนมเพื่อเด็กและเยาวชนได้มีมติรับทราบ
ผลการจัดสรรสิทธิการจำหน่ายและพื้นที่จำหน่ายนมโรงเรียนของคณะอนุกรรมการขับเคลื่อนโครงการอาหารนม
เพื่อเด็กและเยาวชน กลุ่มพื้นที่ 5 กลุ่ม เรียบร้อยแล้ว จึงขอความร่วมมือจังหวัดแจ้งรายชื่อผู้ประกอบการผลิตภัณฑ์นมและการจัดสรรสิทธิการจำหน่ายและพื้นที่จำหน่ายนมโรงเรียนของกลุ่มพื้นที่ ๑ - 5 ให้องค์กรปกครอง
ส่วนท้องถิ่นทราบ เพื่อดำเนินการในส่วนที่เกี่ยวข้องต่อไป ทั้งนี้ สามารถดาวน์โหลดบัญชีรายชื่อผู้ประกอบการผลิตภัณฑ์นมที่เข้าร่วมโครงการอาหารเสริม (นม) โรงเรียน ประจำปีการศึกษา 2566 ได้ทางเว็บไซต์ www.biotech.dld.go.th หรือตาม QR Code ที่แนบมาพร้อมนี้

จึงเรียนมาเพื่อโปรดพิจารณา